“รักษ์ทรัพยากรไทย” สานต่องานอนุรักษ์พันธุกรรม สร้างจิตสำนึกให้เยาวชน ประชาชน รู้ปลูก รู้กิน รู้ใช้ รู้อนุรักษ์ รู้พัฒนาคุณค่าความหลากหลายในทรัพยากรไทย
พลอากาศเอก เสนาะ พรรณพิกุล ผู้อำนวยการสำนักงานพิพิธภัณฑ์เกษตรเฉลิมพระ เกียรติพระบาทสมเด็จพระเจ้าอยู่หัว เป็นประธานในพิธีเปิดงานนิทรรศการหมุนเวียน “รักษ์ทรัพยากรไทย” กล่าวว่า เพื่อน้อมรำลึกในพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเห็นความสำคัญของการอนุรักษ์พันธุกรรมพืชของประเทศไทย ร่วมเทิดพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่ทรงสืบสานงานอนุรักษ์พันธุกรรม ทรงเป็นแรงบันดาลใจทำให้เกิดความรักความหวงแหนทรัพยากรและสิ่งที่สำคัญสร้างจิตสำนึกให้เยาวชน ประชาชน รู้ปลูก รู้กิน รู้ใช้ รู้อนุรักษ์ รู้พัฒนาคุณค่าความหลากหลายในทรัพยากรไทยต่อไป ดังพระราชกระแส “การรักทรัพยากร คือการรักชาติรักแผ่นดิน” พร้อมย้ำหลายสิ่งหลายอย่างเกิดจากภูมิปัญญาชาวบ้าน ถือเป็นสิ่งที่ควรอนุรักษ์รักษาและสืบสาน ถ่ายทอดส่งต่อคนรุ่นใหม่ต่อไปขณะที่บรรยากาศภายในงาน มีประชาชนให้ความสนใจเข้าชมงานอย่างต่อเนื่องโดยภายใต้ มาตรการของกระทรวงสาธารณสุขอย่างเคร่งครัดป้องกันโรคโควิด-19 พร้อมร่วมชมพิพิธภัณฑ์มหัศจรรย์พันธุกรรมนำเสนอเรื่องราวการอนุรักษ์พันธุกรรมพืชเพื่อให้เข้าใจถึงคุณค่า ความหลากหลายของพันธุกรรมเป็นมรดกที่ทรงคุณค่า ประโยชน์แก่มวลมนุษยชาติและร่วมอบรมเชิงปฏิบัติการ ชม ช้อปตลาดเศรษฐกิจพอเพียง พื้นที่แลกเปลี่ยนองค์ความรู้ สินค้า ผลผลิตเกษตร และมีร้านอาหารพื้นบ้านคาวหวานทั้ง 4 ภาคกว่า 200 ร้านค้า มาให้เลือกสรร ขอเชิญชวนร่วมกิจกรรมได้ตั้งแต่วันนี้ (2 เม.ย.64) จนถึง 4 เมษายน 2564 เวลา 08.00 น.– 17.00 น. ณ พิพิธภัณฑ์การเกษตรเฉลิมพระเกียรติฯ จังหวัดปทุมธานี